ai4bharat/Pralekha huggingface dataset:
وزارت خزانہ
آدھار کے وائی سی کے ضابطوں کو آسان بنایا گیا ہے، نہ کہ آدھار میں دیئے گئے پتے کی تبدیلی کے لئے
نئی دہلی، 14نومبر 2019/بینک کھاتے کھولنے کے لئے آدھار کے وائی سی کے ضابطوں کو آسان بنایا گیا ہے نہ کہ آدھار میں دئیے گئے پتے کی تبدیلی کے لئے۔ یہ بات وزارت خزانہ کے محکمہ ریونیو نے آج آدھار کے وائی سی کے لئے استعمال کے تعلق سے وضاحت پیش کرتے ہوئے کہی۔ محکمہ نے یہ بات منی لانڈرنگ کی روک تھام  سے متعلق ضوابط ، 2005 میں ترمیم سے متعلق 13 نومبر 2019 کو جاری کئے گئے اپنے نوٹی فکیشن کے تناظر میں کہی۔ محکمہ ریونیو نے زوردے کر اپنے بیان میں کہا ہے کہ اس کا نوٹی فکیشن کے وائی سی کےلئے آدھار کے استعمال کو آسان بنانے کے لئے جاری کیاگیا ہے تاکہ لوگوں کو بینک کھاتے کھوالنے میں آسانی ہو جو اکثر روزگار یا کسی دوسرے مقصد سے ایک جگہ سے دوسری جگہ منتقل ہوتے رہتے ہیں۔ محکمے نے کہا کہ اس نوٹی فکیشن کا تعلق آدھار کارڈ میں دیئے گئے پتے کو تبدیل کرنے سے نہیں ہے جیسا کہ غلط طریقے سےمختلف ذرائع ابلاغ میں رپورٹ کیا گیا ہے۔
ریونیو سکریٹری ڈاکٹر اجے بھوشن پانڈے نے کہا کہ ترمیم شدہ پی ایم ایل آر کا نفاذ صرف بینک کھاتہ کھولنے کے لئے آدھار پر مبنی کے وائی سی مقاصد کےلئے ہوتا ہے۔ اس کا تعلق آدھار کارڈ پر دیئے گئے پتے میں تبدیلی سے نہیں ہے۔ اگر کسی شخص نے کام کے مقصد سے اپنی رہائش گاہ تبدیل کی ہے اور ایک نیا بینک کھاتے کھولنے یا اپنے بینک کے برانچ کو تبدیل کرنے کے لئے آدھار پر مبنی کے وائی سی کی اسے ضرورت ہے تو وہ آدھار کارڈ پر دیئے گئے اصل پتے کو برقرار رکھتے ہوئے نئے پتے کے بارے میں ایک سیلف ڈکلیریشن دے سکتا ہے۔
ڈاکٹر پانڈے نے کہا کہ پی ایم ای ضابطوں میں ترمیم ان لوگوں کے لئے جو ان کے آدھار میں دیئے گئے پتے سے الگ پتے پر رہ رہے ہیں، بینک کھاتہ کھلوانے کے عمل کو آسان بناتی ہے۔ وہ لوگ جو بینکوں میں کے وائی سی کے طو رپر الگ پتے کے لئے آدھار کارڈ جمع کرتے ہیں ، وہ اب ایک سیلف ڈکلیریشن دے کر اپنا نیا پتہ دے سکتے ہیں۔
انہوں نے کہا کہ اس ترمیم سے آدھار پر مبنی کے وائی سی کے معاملے میں مقامی پتہ یا آدھار پر دیئے گئے پتے سے مختلف پتے کےبارے میں سیلف ڈکلیریشن دینا بینک اکاؤنٹ کھولنے کے لئے ایڈریس پروف کے طور پر کافی ہوگا۔ اس ترمیم سے نقل مکانی کرنے والے لوگوں کو خاص طور پر آسانی کو مثال کے طور پر اگر کوئی نقل مکانی کرنے والا ورکر جھارکھنڈ سے ممبئی آتا ہے اور اس کے آدھار پر جھارکھنڈ کا پتہ ہے، تو بینک کھاتہ کھولنے کے لئے ممبئی میں اپنے مقامی پتے کے بارے میں سیلف ڈکلیریشن دینا آدھار کے وائی سی کے لئے کافی ہوگا۔
ریونیو کے محکمے نے کہا کہ یہ تبدیلی پی ایم ایل ضابطوں میں ایک ترمیم کے ذریعہ کی گئی ہے نہ کہ اس کے لئے آدھار قانون/ریگولیشنز کوئی تبدیلی کی گئی ہے ۔ لہذا اس کا اطلاق آدھار کارڈ پر دیئے گئے پتے میں تبدیلی کے لئے نہیں ہوتا ہے۔ یہ ترمیم کےوائی سی کے طو ر پر آدھار کا استعمال کرنے والے لوگوں کو بینک کھاتہ کھلوانے کی اجازت دینے کے لئے کی گئی ہے جو بینک کھاتے میں جو پتہ دینا چاہتے ہیں جو ان کے آدھار میں دیئے گئے پتے سے مختلف ہے۔
۔۔۔۔۔۔۔۔۔۔۔
م ن۔ م م ۔ ج۔
U- 5105
(Visitor Counter : 108
عملے، عوامی شکایات اور پنشن کی وزارت
اے سی سی تقرریاں
نئی دہلی، 13 دسمبر 2019، کابینہ کی تقرری کمیٹی  نے متعدد سکریٹری اور ایڈیشنل سطح پر تقرریوں کو اپنی منظوری دی ہے۔
تفصیلات کے لئے درج ذیل کلک کریں:
- Secretary level appointments
- Additional Secretary level appointments
۔۔۔۔۔۔۔۔۔۔۔
م ن۔ش س۔ن ا۔
U- 5841
(Visitor Counter : 44
نائب صدر جمہوریہ ہند کا سکریٹریٹ
نائب صدر جمہوریہ نے بچوں کو مربوط اور جامع تعلیم فراہم کرنے پر زور دیا
ڈاکٹر رادھا کرشنن کو خراج عقیدت پیش کرنے کا بہترین طریقہ ایک مثالی ٹیچر بننا ہے: نائب صدر جمہوریہ کا بیان
بچوں کو ملک کی مالا مال وراثت ، روایات اور شاندار تاریخ سے آگاہ کیا جانا چاہئے: نائب صدر کا ٹیچروں پر زور
نئی دہلی،05ستمبر 2019 ؍ نائب صدرجمہوریہ ہند جناب ایم وینکیا نائیڈو نے بچوں کو مربوط اور جامع تعلیم فراہم کرنے پر زور دیا ہے۔
اساتذہ کو قومی ترقی کا معمار قرار دیتے ہوئے انہوں نے ٹیچروں کو مشورہ دیا کہ وہ بچوں میں جمہوریت ، برابری ، آزادی ،انصاف ، سیکولرزم کی اقدار سے روشناس کرائیں اور انہیں دیگر لوگوں کی فلاح و بہبود ، انسانی وقار اور انسانی حقوق کا احترام کرنے کی تعلیم دیں۔
اور یہاں یوم اساتذہ کے موقع پر دلی تمل ایجوکیشن ایسو سی ایشن کے اسکولوں کے اساتذہ سے خطاب کرتے ہوئے جناب نائیڈو نے کہا کہ بھارت کے پہلے نائب صدر ڈاکٹر سرباپلی رادھا کرشنن کو خراج عقیدت پیش کرنے کا بہترین طریقہ یہ ہے کہ آپ خود ایک مثالی ٹیچر بنیں۔
نائب صدر جمہوریہ نے ٹیچروں پر زور دیا کہ وہ پورے تعلیمی نظام کو آج بھی موجودہ سطح سے کہیں اوپر لے جا کر کلاس روم کو خوشی کے ساتھ علم حاصل کرنے والے مراکز میں تبدیل کرنے کے لئے خود کو وقف کریں۔
انہوں نے ٹیچروں پر زور دیا کہ وہ کلاس روم میں بچوں کے ساتھ بات چیت میں ان کی جسمانی قوت ،ان کی کمزوریوں اور عادت و اطوار کو سمجھیں اور انہیں بہترین مشورہ دیں۔
بچوں کو ملک کی مالا مال وراثت ، روایات اور شاندار تاریخ سے بہرہ ورکرانے کی ضرورت پر زور دیتے ہوئے جناب نائیڈو نے اس بات کی خواہش ظاہر کی کہ ان نصابی کتابوں میں مجاہدین آزادی ، ممتاز سائنسدانوں ، فنکاروں اور دیگر اہم شخصیات پر سبق شامل ہونے چاہئے جو بچوں کو تحریک دلا سکیں۔
نائب صدر جمہوریہ نے پائیدار ترقی ، فطرت کے ساتھ زندگی بسر کرنے جیسے نظریات کو شامل کرنے اور بچوں کو سوچھ بھارت ،کلین انڈیا اور دیگر عوامی تحریکوں کے بارے میں بیدار کرنے پر زور دیا۔
جناب نائیڈو نے کہا کہ تعلیم کے ساتھ ساتھ جسمانی تعلیم کو فروغ دینا اور طلبا کو کھیل کود اور یوگا جیسی سرگرمیوں میں شرکت کرنے کی حوصلہ افزائی کرنا ضروری ہے تاکہ اس بات کو یقینی بنایا جا سکےکہ وہ چست و صحت مند ہیں۔
مادری زبان کی اہمیت کے بارے میں بات کرتے ہوئے نائب صدر نے ٹیچروں اور والدین پر زور دیا کہ وہ بچوں کو گھروں میں مادری زبان بولنے پر زور دیں انہوں نے اس خواہش کا اظہار کیا کہ پرائمری اسکول کی سطح تک تعلیم مادری زبان میں دی جانی چاہئے۔
اس کے ساتھ ہی نائب صدر نے بچوں پر زور دیا کہ وہ جتنی زیادہ زبانیں ممکن ہوں ،سیکھنے کی کوشش کریں ۔ اس بات کر زور دیتے ہوئے کہ کسی کو بھی نئی زبان سیکھنے میں ہچکچاہٹ نہیں ہونی چاہئے ، نائب صدر نے کہا کہ کسی زبان کو تھوپا نہیں جانا چاہئے اور نہ ہی کسی زبان کی مخالفت کی جانی چاہئے۔
اس بات کا ذکر کرتے ہوئے کہ تعلیمی منظر نامے میں تبدیلی لانے کے لئے ملک کو با صلاحیت ، پُر اعتماد اور پختہ عہد والے ٹیچروں کی ضرورت ہے، نائب صدر نے کہا کہ ٹیچروں کے پاس یہ منفرد موقع ہوتا ہے کہ وہ اپنے ، رویے اور علم کے حصول کے لئے درست ماحول پیدا کر کے ایک تابناک ملک کی بنیاد رکھتے ہیں۔
نائب صدر نے نئی تعلیمی پالیسی پر ماہرین تعلیم ، اساتذہ اور دانشوروں سے ان کی رائے ، مشورے اور اختراعی معلومات فراہم کرنے پر زور دیتے ہوئے ان سے کہا کہ وہ ایک ایسی پالیسی مرتب کرنے میں تعاون کریں جو ہمارے ملک کو اکیسویں صدی میں آگے لے جا سکے۔
اس تقریب میں دلی تمل ایجوکیشن ایسوسی ایشن کے ایک سو سے زیادہ ٹیچر اور مختلف اسکولوں کے طلبا موجود تھے۔
اسٹیل کی وزارت
مرکزی وزیر دھرمیندرپردھان نے کرناٹک میں بہت سے اہم پروجیکٹوں کا افتتاح کیا
انھوں نے آکسیجن جنریٹرپلانٹ اورگورنمنٹ اسپتال میں 50بستروں والے اسپتال کا افتتاح
جناب پردھان نے سبھی فریقوں سے کہاکہ وہ معاشرے میں ویکسین سے متعلق ہچکچاہٹ دورکرنے کے لئے مل کرکام کریں
نئی دہلی،22؍جون :اسٹیل اورپیٹرولیم اورقدرتی گیس کے مرکزی وزیرجناب دھرمیندرپردھان نے آج کرناٹک میں بہت سے اہم پروجیکٹوں کا افتتاح کیا،جسے اسٹیل پی ایس یو کے آئی او سی ایل کی طرف سے عملدرآمدکیاگیاہے ۔ ان میں گورنمنٹ اسپتال میں آکسیجن جنریٹرپلانٹ ، 50بستر، 5میگاواٹ کے سولر پاورپلانٹ اوربیرل ٹائپ بلینڈرری کلیمر شامل ہیں ۔ ان میں اسٹیل کے وزیرمملکت جناب فگن سنگھ کلستے بھی موجود تھے ۔
اس موقع پراظہارخیال کرتے ہوئے جناب پردھان نے کہاکہ ملک نے عالمی وباء کی دوسری لہر کے دوران بے مثال چیلنجوں کا سامنا کیاہے اور صحت کے نظام پرزبردست طریقے سے زوردیاہے ۔ ملک میں میڈیکل آکسیجن کی ضرورت بڑھ گئی تھی لہذا ہماری اسٹیل اورپیٹرولیم کمپنیوں نے جو سرکاری اورپرائیویٹ سیکٹرکی کمپنیاں تھیں ، نے اس موقع کا فائدہ اٹھایااورملک بھرمیں رقیق طبی آکسیجن سپلائی کی ۔ انھوں نے کہاکہ ملک میں آکسیجن کی ضرورت گذشتہ مہینے کے دوران 10ہزارمیٹرک ٹن سے زیادہ تک بڑھ گئی تھی ، لیکن اسٹیل کمپنیوں نے ملک کی مانگ کو پوراکرنے کے لئے اسٹیل میں پیداوار کی کٹوتی کم کی۔ انھوں نے کہاکہ ملک کے مشرقی حصوں میں آکسیجن کی پیداوارکی صلاحیت زیادہ ہے جب کہ مانگ ملک کے شمال اورمغربی حصوں میں زیادہ تھی ۔ صورت حال کو بہت منظم ڈھنگ سے سنبھالاگیااورصلاحیت میں اضافہ کیاگیا اورآج ملک میں آکسیجن کنسنٹریٹرس ، سیلنڈرس اورپی ایس اے پلانٹس کی کمی نہیں ہے ۔ جناب پردھان نے عالمی وباء سے موثر ڈھنگ سے نمٹنے کے لئے کرناٹک سرکارکو مبارکباد دی ۔ اس نے ابتدائی دنوں کے دوران اپنی پڑوسی ریاستوں کو آکسیجن فراہم کی ۔
ملک کی ٹیکہ کاری مہم میں ایک بڑی چھلانگ کا ذکرکرتے ہوئے جناب پردھان نے کہاکہ کل 82لاکھ سے زائد لوگوں نے ٹیکے لگوائے ۔ انھوں نے کہاکہ وزیراعظم جناب مودی کی رہنمائی اورقیادت میں ملک نے کووڈ 19سے لڑنے کے لئے سرگرم اقدامات کئے ہیں ۔ ملک میں ٹیکوں کی وافرتعداد میں دستیابی ہے اور دسمبر تک توقع ہے کہ سبھی بالغ افراد ٹیکہ لگوالیں گے ۔ البتہ انھوں نے روحانی یامذہبی لیڈروں اورسماجی ورکروں ، صحت سے جڑے پیشہ ورافراد اور افسروں سمیت سبھی سے حمایت کرنے کی اپیل کی تاکہ ٹیکہ کاری کے بارے میں کسی بھی طرز کی ہچکچاہٹ کو دورکرنے میں بیداری پھیلائی جاسکے اوربدگمانیوں کو دورکیاجاسکے ۔ انھوں نے کہاکہ ویکسین کے بارے میں ہچکچاہٹ ہم سب کے سامنے ایک بڑا چیلنج ہے ایک ذمہ داراورحساس معاشرے کے ہونے کے ناطے یہ ہماری ذمہ داری ہے کہ ہم اس موقع سے اوپراٹھیں ، میں تمام فریقوں سے اپیل کرتاہوں کہ معاشرے میں ٹیکے سے متعلق ہچکچاہٹ کو دورکرنے کے لئے کام کریں ۔
وزارت خزانہ
سی بی آئی سی کی جانب سے آزادی کا امرت مہوتسو یادگاری ہفتے کے طور پر منشیات کو ختم کرنے کا دن کَل منایا جائے گا
ملک بھر کے 14 مقامات پر تقریباً 42 ہزار کلو گرام نشہ آور اشیاء کو ختم کیاجائے گا
براہ راست ٹیکسوں اور کسٹمس کا مرکزی بورڈ بھارت کی آزادی کے 75 سال منانے کے لئے خزانے کی وزارت کی تقریبات آزادی کے امرت مہوتسو آئی کونک ہفتے کے طور پر کل08.06.2022 کو منشیات کو ختم کرنے کا دن منائے گا۔ملک بھر کے 14 ٹھکانوں پر تقریباً 42 ہزار کلو گرام نشہ آور اشیاء کو ختم کیاجائے گا۔
خزانے اور کارپوریٹ امور کی مرکزی وزیر محترمہ نرملا سیتا رمن گواہاٹی، لکھنؤ، ممبئی، مندرا، کاندھلہ، پٹنہ اور سلی گوڑی میں منعقد ختم کئے جانے کے اس عمل کا ورچوئل طور پر مشاہدہ کریں گی اور افسران سے بھی خطاب کریں گی۔
مالیاتی کمیشن
پندرہویں مالیاتی کمیشن نے اپنی اقتصادی مشاورتی کونسل کے ساتھ بات چیت کی
نئی دہلی، 4 ستمبر 2020، پندرہویں مالیاتی کمیشن نے 4 ستمبر 2020 کو اپنی مشاوری کونسل اور دیگر خصوصی مدوعین کے ساتھ ایک آن لائن میٹنگ کا انعقاد کیا اور کمیشن کے سامنے موجود مختلف معاملات پر بات چیت کی۔ پندرہویں مالیاتی کمیشن کے چیئرمین جناب این کے سنگھ نے میٹنگ کی صدارت کی اس میٹنگ میں مالیاتی کمیشن کے تمام ارکان اور کمیشن کے سینئر افسروں نے شرکت کی۔ مشاورتی کونسل اور خصوصی مدوعین میں ڈاکٹر اروند گرمانی ، ڈاکٹر اندرا راجا رمن ، ڈاکٹر ڈ ی کے شریواستو، ڈاکٹر ایم گووندا راؤم ڈاکٹر سدیپتو منڈل، ڈاکٹر اومکار گوسوامی ، ڈاکٹر کرشنا مورتی سبرامنیم، ڈاکٹر پرنب سین اور ڈاکٹر شنکر اچاریہ نے میٹنگ میں شرکت کی اور اپنے خیالات کا اظہار کیا۔ کمیشن کی دیگر ممتاز اسکالرز کے ساتھ ایک اور میٹنگ کل ہوگی۔
میٹنگ میں مختلف موضوعات پر بات چیت ہوئی جن میں جی ڈی پی کی ترقی ، مرکز اور ریاستوں کی ٹیکس افادیت ، جی ایس ٹی معاوضہ اور مالیاتی استحکام شامل ہیں۔ صحت پر ہونے والے سرکاری اخراجات ، سرمایہ کاری کے احیا،مالیاتی نظام کی دوبارہ سرمایہ کاری اور سرکاری مالیاتی پر اس کے اثرات، دفاعی صلاحیتوں کو مستحکم کرنے پر فوکس، جی ایس ٹی کلیکشن میں ابھرتے ہوئے رجحانات اور اس کے ٹکنالوجی پلیٹ فارم میں بہتری کے ساتھ تعلق پر بھی بات چیت ہوئی۔
مشاورتی کونسل نے محسوس کیا کہ مالیاتی کمیشن کو غیر معمولی اور غیر یقینی صورتحال کا سامنا ہے اور اسے قرضوں اور مالیاتی استحکام کے راستے سمیت محصول کے دباؤ کے درمیان ریاستوں کے ٹیکس ڈیوولیوشن ، دیگر منتقلی ، اخراجات کے لئے مالی انتظام وغیرہ کے سلسلے میں ایک محتاط نظریہ اختیار کرنا ہوگا۔ کونسل کے ارکان نے یہ بھی محسوس کیا کہ کمیشن کو خصوصی طور پر 22۔2020 سے 26۔2025 کے آئندہ پانچ برسوں کے سلسلے میں غیر روایتی طریقے سے سوچنا ہوگا۔ انہوں نے مشورہ دیا بنیادی سال 21۔2020 اور پہلا سال 22۔2021 کو بقیہ چار برسوں سے مختلف طریقے سے دیکھنے کی ضرورت ہے کیونکہ ملک میں ریوینیو کی صورتحال میں آہستہ آہستہ بہتری آنے کا امکان ہے۔
سی ماہی کے نتائج کے پیش نظر رواں سال میں جی ڈی پی کی ترقی کے بارے میں اور بعد کے برسوں میں ترقی کے احیا کے امکان کے بارے میں مختلف خیالات کا اظہار کیا گیا ۔ مشاورتی کونسل نے محسوس کیا کہ ابتدائی برسوں میں جی ڈی پی سے متعلق عام سرکاری قرضے میں تیزی سے اضافہ ہونے کا امکان ہے لیکن آئندہ برسوں میں اسے کم کرنے کی کوشش ہونی چاہیے۔ ابتدائی برسوں میں یہ تناسب محصول اخراجات کے بڑھے ہوئے عدم توازن سے متاثر ہوگا۔
چیئرمین نے کہا کہ اس میٹنگ میں لئے گئے فیصلے بہت اہم ہیں اور کمیشن نے تجاویز کو نوٹ کیا ہے۔ اپنی مشاوری کونسل کے ساتھ پندرہواں مالیاتی کمیشن ابھرتی ہوئی عالمی اور گھریلو صورتحال پر قریب سے نظر رکھے ہوئے ہے۔
۔۔۔۔۔۔۔۔۔۔۔
م ن۔ ا گ۔ن ا۔
U-5098
(Visitor Counter : 128
کوئلے کی وزارت
کوئلہ سکریٹری جناب امرت لال مینا نے رانچی میں سی سی ایل کے کام کاج کا جائزہ لیا؛ نئی سہولتوں کا آغاز کیا
وزارت کوئلہ کے سکریٹری جناب امرت لال مینا، ایڈشنل سکریٹری جناب ایم ناگاراجو، اور شری پرمود اگروال، کول انڈیا لمیٹڈ  کے چیئرمین نے آج رانچی میں پروجیکٹ بھون کا دورہ کیا اور جھارکھنڈ کے چیف سکریٹری جناب سکھ دیو سنگھ سے بات چیت کی۔انہوں نے ریاست میں کوئلے کی کانکنی سے متعلق مختلف مسائل پر تبادلہ خیالات کیے۔ سی سی ایل کے سی ایم ڈی جناب پی ایم پرساد کے علاوہ سی ایم ڈی، بی سی سی ایل، سی ایم پی ڈی آئی، ای سی ایل اور دیگر سینئر افسران نے بھی اس اہمی میٹنگ میں شرکت کی۔ اس سے قبل صبح کے وقت، کوئلہ سکریٹری نے جھارکھنڈ اسپورٹس اکیڈمی کا دورہ کیا اور زیر تربیت افراد سے بات چیت کی۔ جھارکھنڈ اسپورٹس اکیڈمی سی سی ایل کا سی ایس آر وینچر ہے جو کہ حکومت جھارکھنڈ کے ساتھ مشترکہ طور پر کام کرتا ہے۔ اس اکیڈمی کے زیر تربیت افراد نے بین الاقوامی اور قومی سطح کے مقابلوں میں تمغات جیتے ہیں۔ جناب مینا نے بنیادی ڈھانچہ سہولتوں کا جائزہ لیا اور زیر تربیت افراد کو اپنی اہلیت کا استعمال کرتے ہوئے بہترین کارکردگی پیش کرنے کے لیے ان کی حوصلہ افزائی۔
کوئلہ سکریٹری نے سی سی ایل، گاندھی نگر ہسپتال میں تجدید شدہ آڈی ٹوریم اور آن لائن ہسپتال مینجمنٹ نظام کا افتتاح کیا ۔ آن لائن ہاسپٹل مینجمنٹ نظام شفافیت میں اضافہ لانے کی غرض سے خودکار نظام کے لیے سی سی ایل کے ذریعہ انجام دی گئی ایک کوشش ہے۔ انہوں نے سی سی ایل کی اولین برقی موٹر گاڑی بھی لانچ کی۔ سی سی ایل نے ماحولیات دوست پہل قدمیوں میں اضافہ کرنے کی غرض سے اپنی کوشش کے ایک حصہ کے طور پر 16 برقی گاڑیوں کی خدمات کرائے پر حاصل کی ہے۔ اس موقع پر اظہار خیال کرتے ہوئے، جناب مینا نے کہا کہ شراکت داروں کو بہترین طبی سہولتیں فراہم کرانے کے لیے تمام تر کوششیں کی جانی چاہئیں۔
سی آئی ایل کے چیئرمین جناب پرمود اگروال نے کہا کہ سی آئی ایل کے ہسپتالوں نے کووِڈ وبائی مرض کے دوران ایک غیر معمولی کردار ادا کیا ۔ انہوں نے اعتماد جتایا کہ ڈاکٹر حضرات اور نیم طبی عملہ مستقبل میں اسی سمت میں کام کریں گے۔
نیتی آیوگ
ریاستوں اور مرکز کے زیرانتظام علاقوں کے ساتھ اثاثوں کے مونیٹائزیشن پر نیشنل ورکشاپ
نیتی آیوگ نے اقتصادی امو رکے محکمہ  کے ساتھ مل کر آج اثاثوں کے مونیٹائزیشن پر ایک قومی سطح کی ورچوئل ورکشاپ منعقد کی۔ وزیرخزانہ محترمہ نرملاسیتا رمن کی صدارت میں ریاستوں کے چیف سکریٹریز اور مرکز کے زیرانتظام علاقوں کے ایڈمنسٹریٹرس نے شرکت کی۔ ورکشاپ میں ٹرانسپورٹ ، بجلی، پبلک ورکس ڈپارٹمنٹ، متعلقہ ریاست اور مرکز کے زیرانتظام علاقہ کے سکریٹری سمیت 300 سے زیادہ شرکا شامل ہوئے۔
ورکشاپ میں بنیادی اور غیر بنیادی ایسیٹ مونیٹائزیشن کے اسٹریٹیجک تناظر پر تفصیل سے گفتگو کی گئی، ساتھ ہی پبلک سیکٹر کے اداروں کے ذریعہ اس قسم کے مونیٹائزیشن کی ضرورت اور طور طریقوں پر تفصیلی گفتگو ہوئی۔ اس کے علاوہ پبلک اورپرائیویٹ سیکٹر کےاداروں کے تجربات پر بھی بات چیت ہوئی۔
اپنی ابتدائی تقریر میں وزیرخزانہ نے اقتصادی اصلاحات کے ذریعہ حکومت کے ذریعہ فراہم کی گئی امداد پر روشنی ڈالی جس میں بجٹ 22-2021 کے تحت مہیا کرائی گئی واضح سمت نما تبدیلی شامل ہیں۔ انہوں نےنیشنل انفراسٹرکچر پائپ لائن  کےتحت سرمایہ کاری کی اسکیم بنانے کو ریاستوں میں ترقی کے فروغ کے لئے اہم بتایا۔ انہوں نے کہاکہ اس سال کے بجٹ میں مختلف پہل کے ذریعہ این آئی پی کے تحت بنیادی ڈھانچہ کی تعمیر کے لئے رقم مہیا کرائی جائے گی۔ انہوں نے ایک متبادل فنڈنگ میکانزم کے طور پر مونیٹائزیشن کی ضرورت او ربہتر آپریشن کی قدر کے امکانات پر زور دیا۔ انہوں نےنیشنل مونیٹائزیشن پائپ لائن کے مقاصد کو حاصل کرنے کے لئے مرکزی اور ریاستی ایجنسیوں کے ذریعہ سرگرم اورباہم معاون نقطہ نظر اپنانےکی اپیل کی۔
نیتی آیوگ کے سی ای او نے مونیٹائزیشن کی اسٹریٹجک ضرورت اوراس میں موجود مختلف طور طریقوں پر روشنی ڈالی۔ وزیرخزانہ کی باتوں کا ذکر کرتے ہوئے انہوں نے زور دیا کہ مرکزی اور ریاستی ایجنسیوں کے درمیان شراکت داری کے ذریعہ پرائیویٹ سیکٹر کےوسیع ذرائع سے فائدہ اٹھانے اورنئے بنیادی ڈھانچے کی تعمیر کے لئے عوامی رقم کی ری سائکلنگ ضروری ہے۔
ڈی آئی پی اے ایم کے سکریٹری نے شرکاء کو غیر روایتی اثاثوں کے مونیٹائزیشن اور پبلک سیکٹر کی صنعتوں کی سرمایہ کاری کے بارے میں معلومات فراہم کی جس میں فی الحال لین دین بھی شامل ہے۔ انہوں نے ریاستوں کے لئے ممکنہ مونیٹائزیشن کے مواقع اور اس سلسلے میں کامیاب ہونے کے لئے سابقہ ضرورتوں پر بھی روشنی ڈالی۔
شرکاء کو پبلک اورپرائیویٹ سیکٹر کے اثاثوں کے مالکوں کے تجربات پر مبنی پیش کش کے ذریعہ اثاثے کے مونیٹائزیشن کو لے کر ایک پرزنٹیشن دیا گیا۔
این ایچ آئی اے کے چیئرمین نے قومی شاہراہوں کے ٹول آپریٹ ٹرانسفر اورانفراسٹرکچر انویسٹمنٹس ٹرسٹ کے ذریعہ کامیاب مونیٹائزیشن کے اپنا تجربہ کوشیئر کیا۔ اسی طرح ریاستوں کے تعلق سے مہاراشٹراسٹیٹ روڈ ڈیولپمنٹ کارپوریشن نے ریاستی ایکسپریس وے کے مونیٹائزیشن میں اپنے تجربہ پر گفتگو کی۔ میکویری انڈیا، کے کے آر اور انڈی گرڈ نے براؤن سیکٹر کے اثاثہ میں انتخاب اور سرمایہ کاری پر سرمایہ کاروں کے نظریات کو شیئر کیا۔ شرکاء نے کئی پرزنٹیشن دیئے جس میں گھریلو اور غیرملکی ادارہ جاتی بنیادی ڈھانچے کے سرمایہ داروں کی امیدوں کے بارے میں معلومات فراہم کی۔
ورکشاپ میں مونیٹائزیشن کے لئے پرائیویٹ سیکٹر کی حصہ داری کافائدہ اٹھانے کے مختلف فوائداورسابقہ ضرورتوں پر بات چیت کی گئی۔ ملک کے بنیادی ڈھانچے اور ترقی کے ایجنڈے کو عملی جامہ پہنانے کے لئے مرکز اور ریاستوں کے درمیان ایک باہم معاون شراکت داری کے ڈھانچہ کا تصور موثر طریقہ سے پیش کیا گیا۔
سماجی انصاف اور تفویض اختیارات کی وزارت
معذور افراد کو بااختیار بنانے کے محکمہ ، حکومت ہند کے ذریعہ 17.12.2022 کو گوہاٹی میں ’’دِویہ کلاشکتی‘‘-2022 کا انعقاد کیا جارہا ہے
معذور افراد کو بااختیار بنانے کے محکمہ ، حکومت ہند کے ذریعہ 17.12.2022 کو گوہاٹی میں ’’دویہ کلاشکتی‘‘-2022 کا انعقاد کیا جارہا ہے۔
اس علاقائی "دویہ کلا شکتی" کے انعقاد میں ، شمال مشرقی علاقے کے دیویانگجنوں کے ذریعہ رقص، گیت، فنون لطیفہ وغیرہ کے شعبے میں اپنی صلاحیتوں کا مظاہرہ کیا جائے گا۔اس میں 102 دویانگ فنکاروں کے ذریعہ تقریباً 25 اشیاء کی نمائش کی جائے گی۔
اس پروگرام میں گورنر پروفیسر جگدیش مکھی شرکت کریں گے۔ اس تقریب کی میزبانی سوامی وویکانند نیشنل انسٹی ٹیوٹ آف ری ہیبلیٹیشن، ٹریننگ اینڈ ریسرچ  اولات پور، کٹک، اڈیشہ کی جارہی ہے۔
وزیراعظم کا دفتر
وزیراعظم نے بسنت پنچمی، سرسوتی پوجا کے موقع پر لوگوں کو مبارک باد دی
وزیراعظم جناب نریندر مودی نے بسنت پنچمی اور سرسوتی پوجا کے موقع پر لوگوں کو مبارک با د دی ہے۔
ایک ٹوئٹ میں وزیراعظم نے کہا کہ‘‘ بسنت پنچمی اور سرسوتی پوجا کے مبارک موقع پر آپ سبھی کو دلی مبارک باد۔
وزارت دفاع
فضائیہ کے سربراہ ایئر چیف مارشل وی آر چودھری کا دورہ
فضائیہ کے سربراہ ایئر چیف مارشل وی آر چودھری، پی وی ایس ایم اے وی ایس ایم وی ایم اے ڈی سی نے 19 مئی 2023 کو ایک اہم بیس ریپئر ڈپو ، فضائیہ اسٹیشن تغلق آباد اور اس کی لاجر اکائیوں کا دورہ کیا۔ فضائیہ اسٹیشن تغلق آباد کے ایئر آفیسر کمانڈنگ  ایئر سی ایم ڈی رشی سیٹھ وی ایس ایم نے ان کا خیرمقدم کیا۔
ایئر چیف مارشل نے ڈپو اور اس کی لاجر اکائیوں کے کلیدی اہلکاران سے ملاقات کی۔ انہوں نے مختلف پروڈکشن اکائیوں، مقامات اور 7 بی آر ڈی کی ترقی اور اس کے تعاون کو اجاگر کرتے ہوئے حال ہی میں تیار کیے گئے اسٹیشن کے تاریخی سیل کا دورہ کیا۔ دورے کے دوران، انہوں نے بھارتی فضائیہ میں بھارت بھر میں ہدف بند ہتھیار نظام کے لیے مرمت اور صفائی سے متعلق سہولتیں فراہم کرنے کے لیے ڈپو کے کردار کی ستائش کی۔
انہوں نے یقینی طور پر جوابی کاروائی کرنے والے زمین سے ہوا میں حملہ کرنے والے میزائل  اور میزائل سپلائی موٹر گاڑی ، پولی یوریتھین فوم ، پینل پر مبنی کامبیٹ کیبن، پائلٹ ریسکیو کریڈل اور فارین آبجیکٹ ڈیمیج  بیرئیر جیسے ہدف بند ہتھیاروں کے لیے یونٹ کی اندرونِ ملک کی گئی مختلف کوششوں کا معائنہ کیا۔ انہوں نے ’آتم نربھرتا‘ یا ’خود کفالت‘ کے ہدف کی حصولیابی کے لیے کی جانے والی کوششوں اور آپریشنل اکائیوں کے لیے تعاون کو یقینی بنانے میں تمام اہلکاران کی شمولیت اور ان کے جوش و جذبے کی ستائش کی۔
وزیراعظم کا دفتر
وزیر اعظم نے ہولی کے موقع پر عوام کو مبارکبادپیش کی
ایک ٹوئیٹ میں، وزیر اعظم نے کہا، ’’آپ سبھی کو ہولی کی ڈھیر ساری نیک خواہشات۔ خوشی و مسرت، جوش و خروش سے معمور یہ تیوہار ہر کسی کی زندگی میں نیا جوش اور توانائی لے کر آئے۔‘‘
صحت اور خاندانی بہبود کی وزارت
ہندوستان میں کووڈ-19 سے بچاؤ کے لئےٹیکہ کاری کی مجموعی تعداد 203.21 کروڑ سے تجاوز کرگئی
12 سے 14 سال کی عمر کے گروپ کے لئے 3.87 کروڑ سے زائدپہلی ویکسین ڈوز لگائی گئیں
بھارت میں زیر علاج مریضوں کی تعداداس وقت 1,46,323 ہے
گذشتہ 24 گھنٹوں میں 20,557 نئے معاملات سامنے آئے
شفایابی کی شرح فی الحال 98.47 فیصد ہے
جانچ کے بعد متاثر پا ئے جانے و الے افراد کی ہفتہ وار شرح اس وقت 4.71 فیصد ہے
ہندوستان میں کووڈ -19 ٹیکہ کاری کی تعداد آج صبح 7 بجے تک کی عبوری رپورٹوں کے مطابق 203.21 کروڑ  سے تجاوز کرگئی ہے۔یہ سنگ میل 2,68,70,726 سیشن کے ذریعہ حاصل کیا گیا ہے۔
12 سے 14 سال کی عمر کے گروپ کے لئے کووڈ-19 سے بچاؤ کے لئے ٹیکہ کاری کا عمل 16 مارچ 2022 کو شروع کیا گیا تھا۔ اب تک 3.87کروڑ  سے زیادہ نوعمر لوگوں کو کووڈ-19 ویکسین کی پہلی ڈوز لگائی گئی ہے۔اسی طرح، 18 سے 59 سال کے عمر والے افراد کے لئے کووڈ-19 کی احتیاطی خوراک دیئے جانے کا پروگرام 10 اپریل 2022 کو شروع کیا گیا تھا –
آج صبح 7 بجے تک موصول ہونے والی عبوری رپورٹ کے مطابق مجموعی اعداد وشمار کی تفصیلات درج ذیل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
10411450
|
|
دوسری خوراک
|
|
10088505
|
|
احتیاطی خوراک
|
|
6243115
|
|
صف اول کے کارکنان
|
|
پہلی خوراک
|
|
18430074
|
|
دوسری خوراک
|
|
17668032
|
|
احتیاطی خوراک
|
|
12017373
|
|
12 سے 14 سال کی عمر کا گروپ
|
|
پہلی خوراک
|
|
38753472
|
|
دوسری خوراک
|
|
27469645
|
|
15 سے 18 برس کی عمر کے گروپ کے افراد
|
|
پہلی خوراک
|
|
61094113
|
|
دوسری خوراک
|
|
50800166
|
|
18سے44برس کی عمرکےگروپ کےافراد
|
|
پہلی خوراک
|
|
559393332
|
|
دوسری خوراک
|
|
508221773
|
|
احتیاطی خوراک
|
|
18800141
|
|
45 سے 59 برس کی عمر کے گروپ کے افراد
|
|
پہلی خوراک
|
|
203664056
|
|
دوسری خوراک
|
|
195151372
|
|
احتیاطی خوراک
|
|
13052649
|
|
60 سال سے زیادہ عمرکےافراد
|
|
پہلی خوراک
|
|
127425951
|
|
دوسری خوراک
|
|
121948896
|
|
احتیاطی خوراک
|
|
31548232
|
|
احتیاطی خوراک
|
|
8,16,61,510
|
|
کل تعداد
|
|
2,03,21,82,347
ہندوستان میں زیرعلاج مریضوں کی تعداد آج 1,46,323 ہوگئی جو ملک کے مجموعی پازیٹو معاملات کا 0.33 فیصد ہے۔
نتیجے کے طور پر ، اس وقت ہندوستان میں شفایابیوں کی شرح 98.47 فیصد ہے۔گزشتہ 24 گھنٹوں کے دوران 19,216 مریض شفایاب ہوچکے ہیں اور اس طرح شفایاب ہونے و الے مریضوں کی مجموعی تعداد اس وقت 4,32,86,787 ہے۔
گزشتہ 24 گھنٹوں کے دوران 20,557 نئے معاملات درج کئے گئے ہیں۔
گزشتہ چوبیس گھنٹوں کے دوران کووڈ-19 کے مجموعی طور پر 3,96,783 ٹیسٹ انجام دیئے گئے۔ ہندوستان میں اس وقت تک مجموعی طور پر 87.40 کروڑ سے زیادہ  ٹیسٹ کئے جاچکے ہیں ۔
ملک میں جانچ کے بعد متاثر پائے جانے والے افراد کی ہفتہ وار شرح اس وقت 4.71 فیصد ہے۔جبکہ جانچ کے بعد متاثر پائے جانے والے افراد کی یومیہ شرح اس وقت 5.18 فیصد درج کی گئی ہے۔
صحت اور خاندانی بہبود کی وزارت
ریاستوں؍مرکز کے زیرانتظام علاقوں میں کووڈ-19 ٹیکوں کی دستیابی پرتازہ ترین صورتحال
ریاستوں؍مرکز کے زیرانتظام علاقوں کو 92.57 کروڑ سے زیادہ ٹیکوں کی خوراکیں فراہم کی گئیں
ریاستوں؍مرکز کے زیرانتظام علاقوں کے پاس 6.93 کروڑ سے زائد ٹیکوں کی بچی ہوئی اور غیر استعمال شدہ خوراکیں دستیاب ہیں
مرکزی حکومت ملک بھر میں کووڈ-19 ٹیکہ کاری کی رفتار بڑھانے اور اس کے دائرے میں اضافے کے لئے پرعزم ہے۔ عالم گیر کووڈ -19 ٹیکہ کاری کے نئے مرحلے کا آغاز 21 جون، 2021 کو ہوا تھا۔ ٹیکہ کاری مہم میں بہتر منصوبہ بندی اور ویکسین کی فراہمی کی چین کو منظم کرکے اور ریاستوں/مرکز کے زیر انتظام علاقوں کو ایڈوانس میں ویکسین کی دستیابی اور زیادہ سے زیادہ ویکسین کی دستیابی کے ذریعہ تیزی لائی گئی ہے۔
ملک گیرٹیکہ کاری مہم کے حصے کے طور پر بھارت سرکار ریاستوں اور مرکز کے زیر انتظام علاقوں کو مفت کووڈ ٹیکے فراہم کرکے تعاون کررہی ہے۔ عالم گیر کووڈ 19 ٹیکہ کاری مہم کے نئے مرحلے میں مرکزی حکومت ویکسین مینوفیکچررز کی جانب سے تیارکی جارہی ویکسین کو خرید کرکے ریاستوں اور مرکز کے زیر انتظام علاقوں کو 75 فیصد بالکل مفت ویکسین کی سپلائی کرےگی۔
|
|
ویکسین کی خوراکیں
|
|

|
|
فراہم کی گئی خوراکیں
|
|
92,57,51,325
|
|
بچی ہوئی خوراکیں
|
|
6,93,46,080
بھارتی حکومت  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 92.57 کروڑ سے زیادہ  ویکسین کی خوراکیں دستیاب کرائی جا چکی ہیں -
مزید برآں 6.93 کروڑسے زیادہ سے زیادہ بچی ہوئی اورغیراستعمال شدہ کووڈ-19 کی خوراکیں ابھی بھی ریاستوں؍مرکز کے زیر انتظام علاقوں کے پاس دستیاب ہیں۔